पूनावाला ने बॉडी के 35 टुकड़े कर फ्रिज में रखे थे; पिता ने मांगे बेटी के अवशेष
Shraddha Walkar Murder Case; Follow Shraddha Aftab Ameen Poonawala, Delhi Chhatarpur Crime News On Dainik Bhaskar 29 अप्रैल को फैसला सुनाएगा साकेत कोर्ट; श्रद्धा के पिता ने दिल्ली पुलिस से मांगे बेटी के अवेशष
श्रद्धा वालकर मर्डर केस में दिल्ली की साकेत कोर्ट में 29 अप्रैल को होने वाली सुनवाई 9 मई तक टल गई। शनिवार को मामले में आफताब पूनावाला पर आरोप तय होने वाले थे, लेकिन जजों के छुट्‌टी पर होने की वजह से इसे टाल दिया गया। अब 9 मई को जज आरोप तय करेंगे। कोर्ट ने 14 अप्रैल को आफताब पर लगे आरोप पर आदेश सुरक्षित रख लिया था।
वहीं, दिल्ली पुलिस को श्रद्धा के पिता विकास को बेटी के अवशेष सौंपने की अपील पर जवाब दाखिल करना था। विकास ने कोर्ट में अपील कर कहा था कि उन्हें श्रद्धा के अवशेष सौंप दिए जाएं, जिससे वे अपनी बेटी का अंतिम संस्कार कर सकें। इस पर स्पेशल पब्लिक प्रोसिक्यूटर अमित प्रसाद ने कहा था कि दिल्ली पुलिस सुनवाई की अगली तारीख पर श्रद्धा के पिता की अर्जी पर जवाब दाखिल करेगी।
फास्ट ट्रैक सुनवाई ना होने पर भूख हड़ताल करेंगे श्रद्धा के पिता
मामले की सुनवाई टलने के बाद श्रद्धा के पिता ने केस की सुनवाई फास्ट ट्रैक कोर्ट में करने का मांग की है, जिससे वे अपनी बेटी का अंतिम संस्कार कर पाएं। उन्होंने कहा कि अगर एक महीने के अंदर मामले की फास्ट ट्रैक सुनवाई नहीं हुई तो वे भूख हड़ताल पर बैठ जाएंगे। उन्होंने कहा कि उन्हें नहीं लगता कि ये केस जल्दी खत्म होगा।
मई में श्रद्धा की हत्या को हो जाएगा एक साल 
विकास ने श्रद्धा को न्याय न मिलने तक उसका अंतिम संस्कार न करने की कसम खाई थी। उन्होंने मार्च 2023 में कहा था कि मेरी बेटी की हत्या को मई में एक साल पूरा हो जाएगा, लेकिन मैंने अब तक उसका अंतिम संस्कार नहीं किया है। आफताब को मौत की सजा मिलने के बाद ही मैं श्रद्धा का अंतिम संस्कार करूंगा।
विकास ने बताया था कि मेरी बेटी की शरीर के टुकड़े केस खत्म होने के बाद उन्हें सौंपे जाएंगे, लेकिन मुकदमा कब खत्म होगा और कब मैं अपनी बेटी का अंतिम संस्कार कब कर सकूंगा यह अभी भी एक सवाल है। उधर, दिल्ली के जिस घर में श्रद्धा की हत्या की गई थी। उस घर के मालिक ने कोर्ट से घर पर लगी सील हटाने की मांग की थी। कोर्ट ने इसके लिए वकील को आवेदन देने के लिए कहा था।
आफताब ट्रेंड शेफ था, मांस को सुरक्षित रखना जानता था: सुप्रीम कोर्ट
मामले की सुनवाई के दौरान दिल्ली पुलिस ने कोर्ट में बताया था कि आरोपी आफताब अमीन एक ट्रेंड शेफ है, इसलिए उसे पता है कि मांस को सुरक्षित कैसे रखें। पुलिस ने कोर्ट में सुनवाई के दौरान कहा कि आफताब ने एक फाइव स्टार होटल में शेफ के तौर पर काम किया है। श्रद्धा का मर्डर करने के बाद आफताब ने सूखी बर्फ और अगरबत्ती मंगवाई थी। पढ़ें पूरी खबर...
12 नवंबर को हुई थी आफताब की गिरफ्तारी 
आफताब पर आरोप है कि उसने मई 2022 में अपनी लिव इन पार्टनर श्रद्धा वालकर की गला घोंटकर हत्या की। बाद में उसके शरीर के 35 टुकड़े कर फ्रिज में रखे। फिर उन्हें जंगल में फेंक दिया। दिल्ली पुलिस ने 12 नवंबर 2022 को उसे गिरफ्तार किया था।
24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी। जांच के दौरान दिल्ली पुलिस ने आफताब का नार्को और पॉलीग्राफ टेस्ट किया था, जिसमें उसने श्रद्धा की हत्या करने की बात स्वीकार की थी। मामले में पुलिस ने 150 से ज्यादा गवाहों के बयान दर्ज किए। पुलिस ने आफताब का वाइस सैंपल भी रिकॉर्ड किया था।
श्रद्धा मर्डर केस से जुड़ी ये खबरें भी पढ़ें...
श्रद्धा के पिता बोले- आफताब को सजा के बाद ही बेटी का अंतिम संस्कार करूंगा
श्रद्धा के पिता विकास ने मार्च में केस की सुनवाई के दौरान कहा था कि मेरी बेटी की हत्या को मई में एक साल पूरा हो जाएगा। मैंने अब तक उसका अंतिम संस्कार नहीं किया है। आफताब को मौत की सजा मिलने के बाद ही मैं श्रद्धा का अंतिम संस्कार करूंगा। पढ़ें पूरी खबर...